Narbarte

Narbarte Bertizaranako kontzejua eta herriburua da. 1842ko erroldan udalerri osoa "Narbarte eta Oteitza bere auzoa" izenpean ageri da, harrezkero Bertizarana izena izango duelarik. Bertizaranako bailarako hiriburua da. Bertizarana Narbarte, Oieregi, Legasa eta Bertizek osatzen dute. 2005eko erroldaren arabera, 315 biztanle ditu. Bertan dago Miate trikuharria.

Geografia
Bidasoa ibaiak zeharkatzen du kontzejua. Halaber, Oteitzoiana (685 m) mendira igotzeko abiapuntu egokia da Narbarte auzoa (138 m).Oteitzoiana "Mendikat" webgunean. 

Ondarea
 San Andres eliza: oin latinoko oinarria eta XVI. mendeko sarrera nagusi errenazentista du.
 Zubia: hiru arku dituen harrizko zubia dago Bidasoa ibaiaren gainean. Iraganean, Iruñea eta Behobia elkartzen zituen bidea bertatik igarotzen zen.

 Jaiak eta ospakizunak 
Narbarteko jaiak abuztuaren 23an ospatzen dira, San Felipeetan. Lehenago San Andresetan ospatzen ziren, baina hotz handia egiten zuenez, abuztuan ospatzen hasi ziren.

 Azpiegitura eta garraioak 
La Burundesa autobus konpainiaren Donostia eta Iruñea bitarteko lineak geltokia dauka herrian. Maiztasunak aldakorrak dira, baina gutxinez bi zerbitzu izaten dira norabi bakoitzean egunero. Lineak honako ibilbidea egiten du:

 Donostia - Irun - Lesaka - Etxalar - Igantzi - Sunbilla - Doneztebe - Narbarte - Belate - Almandoz - Olague - Ostitz - Sorauren eta Iruñea

Erreferentziak

 Kanpo estekak 
Narbarte Baztan-Bidasoa webgunean.

Kategoria:Bertizaranako kontzejuak
Kategoria:Bertizarana